Andri Aganits

Andri Aganits (sündinud 7. septembril 1993 Orava vallas) on eesti võrkpallur. 

2012. aastast kuulub ta Eesti võrkpallikoondisse, debüütmängu tegi 2012. aasta augustis mängus Soome vastu.

Alates hooajast 2022/23 mängib Aganits Eesti klubis Selver/Taltech, kus ta kannab ka võistkonna kapteni rolli.

Sportlaskarjäär

Koondis

Noortekoondis
Aastatel 2008–2013 kuulus Andri Eesti noormeestekoondisesse (sündinud 1993 ja hiljem), kelle treeneriteks olid Urmas Tali, Raul Reiter ja Toomas Jasmin. Koondise suurimaks saavutuseks oli 2013. aastal pääsu tagamine U21 MM-finaalturniirile, kus teeniti 20 meeskonna konkurentsis 17. koht.

Eesti võrkpallikoondis
Andri kutsuti esmakordselt Eesti võrkpallikoondisesse 2012. aastal ning tegi debüüdi sama aasta augustis sõpruskohtumises Soome võrkpallikoondise vastu. Euroopa meistrivõistluste finaalturniiril on ta kuulunud koondise koosseisu neljal korral (2015, 2017, 2019 ja 2021). Euroopa liigas on ta esindanud koondist neljal korral (2016, 2018, 2019 ja 2021). Samuti on ta esindanud koondist 2017. aastal Maailmaliiga kolmandas tugevusgrupis ning 2018. aasta Challenger Cupil.

2016  Euroopa liiga
2017  Maailmaliiga tugevuselt kolmas grupp
2018  Euroopa Kuldliiga
2018  Challenger Cup
2021  Euroopa Kuldliiga

Klubivõrkpall

2011–2013 Selver Tallinn
2011/12  Eesti karikavõistlused
2011/12  Schenkeri liiga
2021/12  Eesti meistrivõistlused
2012/13  Eesti karikavõistlused
2012/13  Eesti meistrivõistlused

2013–2014 TV Bühl
Hooaja 2013/14 eel liitus Aganits Saksamaa tippklubiga TV Bühl, kus mängis samal hooajal ka Eesti võrkpallikoondise nurgaründaja Martti Juhkami. Klubi jäi hooajal napilt medalitelt välja, jõudes kohalikel karikavõistlustel ja meistrivõistlustel poolfinaali. Tugevuselt teises Eurosarjas, CEV Cupil, jõuti veerandfinaali.

2014–2015 Altotevere
Hooajaks 2014/15 siirdus ta Itaalia kõrgliiga klubisse Altotevere, kus mängis ka Eesti võrkpallikoondise diagonaalründaja Renee Teppan. Klubi lõpetas hooaja Itaalia kõrgliigas viimasel kohal.

2015–2017 Poitiers Stade Poitevin
Hooaja 2015/16 eel liitus ta Prantsusmaa tippliiga keskmikku kuuluva Poitiers Stade Poiteviniga ning mängis seal kaks hooaega.

2017–2018 Montpellier
Hooajaks 2017/18 vahetas ta Prantsusmaal klubi ning liitus Montpellier' Volleyga.

2018–2020 Maaseik
Hooajaks 2018/19 liitus ta Belgia tippklubiga NOLIKO Maaseik, kus mängisid ka Eesti võrkpallikoondislased Timo Tammemaa ja Keith Pupart. Hooaja keskel pidi Aganits õlavigastuse tõttu minema operatsioonile ning oli pikemal mängupausil. Ta esindas Maaseiki ka järgneval hooajal, meeskonnakaaslaseks taas Renee Teppan.
2018/19  Belgia superkarikas
2018/19  Belgia meistrivõistlused
2019/20  Belgia superkarikas

2020–2021 PAOK
Hooajaks 2020/21 sõlmis Aganits lepingu Kreeka kõrgliiga klubiga Thessaloniki PAOK. Klubi jõudis kohalikel karikavõistlustel ja meistrivõistlustel poolfinaali.

2021–2022 Friedrichshafen
Hooajaks 2021/22 siirdus ta Saksamaa tippklubisse Friedrichshafen.
2021/22  Saksamaa karikavõistlused
2021/22  Saksamaa meistrivõistlused

Tunnustus
 Hooaeg 2011/12 – Eesti parim noorvõrkpallur noormeestest
 2018 – Euroopa Kuldliiga unistuste meeskonna temporündaja

Viited

Välislingid
Andri Aganits volleybox.net
Andri Aganits volley.ee

Eesti võrkpallurid
Sündinud 1993